Here is a page extracted from Wikipedia that may contain CSS, HTML, and a lot of unformatted text.

Title: مروان الشماخ
Content: مروان شماخ ( بالفرنسية Marouane Chamakh ) هو كوايري و مهاجم مغريبي سابق معتزل دبا، تزاد في عشرة يناير من عام 1984، الشماخ تشهر مع فرقة بوردو الفرنسية و الموونتخاب في لكاس د افريقيا في 2004، الستيل ديال اللعب ديالو كان معروف على انه مهاجم ديال المحطة، و مهاجيم كيعرف يربط بين الخطوط، تايماركي بزاف براس، زيد على هادشي ان الشماخ هو رقم 11 كأكثر مهاجم ماركا في تاريخ بوردو.

الشماخ بدا مسيرتو و هو كيتدرب في فرق مختلفة ديال مناطق Tonneins، في 2000، سينا مع فرقة جيرونادن دو بوردو، و دار بدايتو بروفيسانيول في عام 2003 و 2002، دوز تسعة سنين معاهم و ربح كاس فرانسا في 2007، في عام 2008-2009 الشماخ قدر يحقق ايكسبلوا كبير للفرقا و المدينة فاش ربحهم بطولة فرنسا كهداف، بعدما كانت غائبة من ثمانية و تسعين، و ربحوا معاها كذلك كأس فرانسا باش يحققوا دوبلي،  في ماي الفين و عشرين، الشماخ مشا فابور لإنجليز مع فرقة الارسنال، و سنا معاهم اربع سنين، مع الارسنال الشماخ لعب 40 ماتش و تصاب بزاف قبل ما يمشي الكريستال بالاس و ويساهام في نفس البطولة.

المسيرة الدولية مع الموونتخاب: 
لعب الشماخ أول ماتش دولي مع منتخب المغرب في عام 2003 وكان في ليسطا ديال أسود الأطلس فاش لعب في بطولة كأس الأمم الأفريقية للكرة عام 2004 و اللي تلعبات في تونس.و كان لبيرباطور فيزيك نجيب بهلول الفضل في انه يبان الشماخ بالمستوى المطلوب في كأس الكان 2004 حيت كان نجيب بهلول كيعطيه تدريبات سبيسيال على راسها بريبارسيون فيزيك و ي يتقن الباصات ؛ و ساهم في انه المغرب يوصل لدوزيام بلاص مورا منتخب تونس اللي كان منظم. ماركا في هاد البطولة جوج بيوتا و كانوا في جول منتخب البنين في الماتش الثاني من بروميار نور و سالات برباح 4/0 و البيت الثاني في جول دزاير في اقصاء لكار  د فينال  و سالا الماتش برباح 3/1.

أول ماتش دولي ليه:  المغرب 0-0  سيراليون (تصفيات كأس  افريقيا 2004ء في 7 يوليوز 2003)

عدد مانشات مروان الشماخ في كأس إفريقيا : 13 ماتش

عدد البيوتا في كأس إفريقيا : 2 بيوتا.

أرقامو مع لمونتخاب

شنو ربح في مسيرتو معا الجماعة: 

 لبطولة ديال فرنسا ليغ 1 : 2008/2009
 كأس ديال فرنسا: في 2006/2007 ، 2008/2009
 كأس ديال ابطال فرنسا في : 2008/2009، 2007/2008
 الميدالية ديال الفضة مع الموونتخاب في 2004

شنو ربح هو بوحدو : 

 اكثر لعاب ماركا في ماتشات متابعة لمسابقة دوري ابطال اوروبا ( 6 الماتشات بتشارك مع كريستيانو رونالدو).
 افضل لعاب ايطرونجي في البطولة ديال فرنسا ليغ 1 : 2009
 افضل لعاب افريقيا في البطولة ديال فرنسا ليغ 1 : 2009
 افضل لعاب في بوردو عام 2010
 لقب ڤيڤيان قوي في 2008/2009

عيون لكلام 

 http://www.national-football-teams.com/player/4477/Marouane_Chamakh.html
 https://www.rsssf.org/tablesm/maro-intres.html
 http://www.thenational.ae/sport/football/wengers-search-for-next-thierry-henry-is-over
 https://web.archive.org/web/20101006004600/http://www.fifa.com/worldfootball/clubfootball/news/newsid=1311456.html
 https://www.lalegendedesgirondins.com/les-meilleurs-buteurs-girondins.html 
 https://www.lequipe.fr/Football/FootballFicheJoueur18583.html
 https://web.archive.org/web/20161011021054/http://www.goal.com/en/news/89/africa/2011/01/06/2293360/bordeaux-honour-moroccos-marouane-chamakh
 https://www.lalegendedesgirondins.com/les-meilleurs-buteurs-girondins.html 
 http://www.rfi.fr/actufr/articles/114/article_81534.asp 
 https://www.playmakerstats.com/player.php?id=3471
 http://www.goal.com/en/news/89/africa/2011/01/06/2293360/bordeaux-honour-moroccos-marouane-chamakh
 https://web.archive.org/web/20140303055426/http://www.unfp.org/a-la-une/article/le-palmares-complet-14052012-6476.html

زيادة 1984
كوايري مغريبي
بيوغرافيا د رجال
ناس حيين
مقالات مافيهاش مصدر و فايتة 3000 بايت